Z A P I S N I K  

20. sjednice Vijeća Mjesnog odbora Trnje
održane u utorak, 10. siječnja 2023. 

u prostorijama Mjesnog odbora Trnje, Trnjanska cesta 21, Zagreb,

s početkom u 18,00 sati
NAZOČNI ČLANOVI VIJEĆA: Ivana Božić Valkaj, Marin Kacun, Biserka Kršek-Novoselec, Josip Turković, Anton Novak.
OSTALI NAZOČNI : Jurica Prebeg, djelatnik Gradskog ureda za mjesnu samoupravu, civilnu zaštitu i sigurnost.

Predsjedava: Ivana Božić Valkaj, predsjednica Vijeća Mjesnog odbora Trnje.
Zapisnik vodi: Ivana Božić Valkaj, predsjednica Vijeća Mjesnog odbora Trnje.
          Predsjednica konstatira da je nazočno 5od ukupno 5 članova Vijeća,

što znači da Vijeće može pravovaljano odlučivati, te otvara 20.sjednicu Vijeća Mjesnog 

odbora.

          Bez  rasprave, jednoglasno Vijeće prihvaća tekst zapisnika 19. sjednice Vijeća, održane 13. prosinca 2022., bez izmjena 

         Vijeće  jednoglasno utvrđuje
D N E V N I  R E D

1. Prijedlog zaključka o razrješenju potpredsjednika Vijeća Mjesnog odbora 

    Trnje

2. Prijedlog zaključka o izboru potpredsjednice Vijeća Mjesnog odbora 

    Trnje

3. Prijedlog zaključka o zahtjevu za zakup dijela čestice k.č.br. 3650, k.o. Trnje na 

    osnovu Zapisnika sa strane Gradskog ureda za upravljanje imovinom 

4. Prijedlog Zaključka – uređenje k.č.br. 3718/1, k.o. Trnje
5. Pitanja, prijedlozi i obavijesti 

Ad 1. Prijedlog zaključka o razrješenju potpredsjednika Vijeća Mjesnog odbora 

    Trnje

Prema članku 18. stavku 8. Poslovnika o radu Vijeća Mjesnog odbora Trnje  prijedlog za pokretanje pitanja povjerenja potpredsjedniku Vijeća Mjesnog odbora Trnje Antunu Novaku  podnosi najmanje jedna trećina članova Vijeća u pisanom obliku.
Prijedlog pokretanja pitanja povjerenja potpredsjedniku Vijeća Mjesnog odbora Trnje Antunu Novaku podnijeli su članovi Vijeća: 

1. Ivana Božić Valkaj

2. Biserka Kršek-Novoselec

U raspravi sudjeluju: Ivana Božić Valkaj, Marin Kacun, Biserka Kršek-Novoselec, Anton Novak, Josip Turković.

Vijeće većinom glasova (3 ZA i 2 SUZDRŽANA) donosi
Z A K LJ U Č A K
o razrješenju

potpredsjednika Vijeća Mjesnog odbora Trnje

1. Anton Novak, razrješuje se dužnosti potpredsjednika Vijeća Mjesnog odbora Trnje s danom 10. siječnja 2023., zbog, izglasavanja nepovjerenja, dana 10. siječnja 2023. 

        2.   Ovaj će zaključak biti objavljen na oglasnoj ploči u sjedištu Mjesnog odbora 

              Trnje.
Tekst zaključka  prilaže se ovom zapisniku i njegov je sastavni dio.
Ad. 2 Prijedlog zaključka o izboru potpredsjednice Vijeća Mjesnog odbora 

          Trnje

Prema članku 15. Poslovnika o radu Vijeća prijedlog kandidata za potpredsjednika/cu Vijeća

podnosi najmanje jedna trećina članova Vijeća u pisanom obliku.
Prijedlog kandidata za potpredsjednicu Vijeća podnijeli su članovi Vijeća: 

1. Ivana Božić Valkaj

2. Biserka Kršek-Novoselec

3. Anton Novak

koji za potpredsjednicu Vijeća predlažu Biserku Kršek-Novoselec.

U raspravi sudjeluju: Ivana Božić Valkaj, Marin Kacun, Biserka Kršek-Novoselec, Anton Novak, Josip Turković.

Vijeće većinom glasova (3 ZA i 2 SUZDRŽANA) donosi

Z A K LJ U Č A K

o izboru potpredsjednice Vijeća Mjesnog odbora Trnje
1. Za potpredsjednicu Vijeća Mjesnog odbora Trnje izabrana je Biserka Kršek-Novoselec.
2. Dana 10. siječnja 2023.  Biserka Kršek-Novoselec započinje s obnašanjem dužnosti 

    potpredsjednice Vijeća Mjesnog odbora Trnje.
3. Ovaj će zaključak biti objavljen na oglasnoj ploči u sjedištu Mjesnog odbora Trnje.
Tekst zaključka prilaže se ovom zapisniku i njegov je sastavni dio.

Ad 3. Prijedlog zaključka o zahtjevu za zakup dijela čestice k.č.br. 3650, k.o. Trnje na 

          osnovu Zapisnika sa strane Gradskog ureda za upravljanje imovinom 

Predsjednica informira nazočne o predmetu rasprave i odlučivanja. Otvara raspravu.

U raspravi sudjeluju: Ivana Božić Valkaj, Marin Kacun, Biserka Kršek-Novoselec, Anton Novak, Josip Turković.

Vijeće jednoglasno  donosi

Z A K LJ U Č A K

o zahtjevu za zakup dijela čestice k.č.br. 3650, k.o. Trnje na

osnovu zapisnika od strane Gradskog ureda za upravljanje imovinom

Tekst zaključka  prilaže se ovom zapisniku i njegov je sastavni dio.
Ad 4. Prijedlog Zaključka – uređenje k.č.br. 3718/1, k.o. Trnje
Predsjednica informira nazočne o predmetu rasprave i odlučivanja. Otvara raspravu.

U raspravi sudjeluju: Ivana Božić Valkaj, Marin Kacun, Biserka Kršek-Novoselec, Anton Novak, Josip Turković.

Vijeće jednoglasno  donosi

Z A K LJ U Č A K

o uređenju zemljišta u Trnjanskoj cesti čestica k.č.br. 3718/1, k.o. Trnje
za namjenu privremenog parkirališta sa naplatom
Tekst zaključka  prilaže se ovom zapisniku i njegov je sastavni dio.
Ad 5. Pitanja, prijedlozi i obavijesti 

Predsjednica informira prisutne članove Vijeća o sastanku, odnosno izvidu održanom 04. siječnja 2023. god. u 9h na lokacijama:
· Trnjanska cesta – k.č.br. 3718/1, k.o. Trnje

· IV. Trnjanski zavoj (križanje HBZ/ Trnjanska cesta kod rampe prema fontanama), k.č.br. 1418, k.o. Trnje

Sastanku-izvidu su prisustvovali predstavnica komunalnog redarstva, Sanja Omazić, predstavnik gradskog Odjela za upravljanje imovinom i stanovanje,  Josip Široki te vijećnica . Biserka Kršek-Novoselec.

Vijeće raspravlja o rješenjima za obje lokacije, budući se na istima ostavljaju stara vozila i otpad te ih se neovlašteno koristi, a obje su u vlasništvu Grada.

Za lokaciju k.č.br. 3718/1, k.o. Trnje predlaže se formiranje privremenog parkinga sa naplatom uz uređenje frezanim asfaltom.

Za lokaciju k.č.br. 1418, k.o. Trnje predlaže se odvajanje minimalnog koridora unutar predmetne čestice klamericama za pristup parcelama i vatrogasnim i drugim interventnim vozilima te formiranje barijere kako bi se spriječilo daljnje devastiranje parcele budući je prethodno tamo zasađeno drveće koje se ne može održavati.
Lokacije će se unijeti u PKA za 2023. godinu. 

Predsjednica informira vijeće i o požaru koji je izbio na adresi Sprečka 32, desetak dana prije sjednice te da vatrogasci nisu mogli prilikom gašenja pristupiti podzemnom hidrantu jer su automobili bili parkirani na istima.

Predlaže se zatražiti postavljenje oznaka na predmetnim lokacijama ili izvođenje nadzemnih hidranata kako bi se spriječilo parkiranje na tim pozicijama.
Predsjednica informira vijeće o prijedlogu da se građana D.A., koji je u ugovornom odnosu sa D.N., a u svezi sudjelovanja građana na prethodnoj sjednici i zahtjeva za odobrenjem zakupa dijela gradske čestice, obavijesti da će se privremeni park u cijelom obuhvatu izvesti naknadno, iza 15. veljače 2023. kada D.A. istječe ugovor sa D.N. 

Vijećnici se slažu sa predloženim.

Prethodno će predsjednica poslati upit prema mjesnoj samoupravi i Zrinjevcu kako bi provjerila predloženo rješenje.

Vijeće, na prijedlog vijećnika Antona Novaka raspravlja i o lokaciji k.č.br. 1718/12, k.o. Trnje (uz ulicu Kruge) na kojoj se dugo nalazi velik broj neovlašteno parkiranih vozila (za prodaju, najam i sl.). Vijeće raspravlja o mogućim rješenjima.

Predlaže se da se predmetna parcela preuredi u privremeni parking, sa naplatom, sa frezanim asfaltom kao završnom plohom i formira put prema objektima Čistoće i Zrinjevca te na taj način riješi problem divljeg parkinga. 

Predmetna lokacija će se također navesti u PKA za 2023. godinu. 

Josip Turković predlaže da se na slijedećoj sjednici Vijeća donese zaključak kojim se od Podružnice Čistoća traži da odvoze komunalni miješani otpad dva puta tjedno kao što su to prije radili. 
Predsjednica predlaže da se u tom Zaključku zatraži i češći odvoz plastike, umjesto 1puta svaka dva tjedna da se poveća broj odvoza na 1puta tjedno.
Dovršeno u 19,30 sati.
KLASA:024-08/23-003/1
URBROJ:251-13-11-17/006-23-3
Zagreb, 10. siječnja 2023.

                    Zapisnik sastavila:

Ivana Božić Valkaj, dipl.ing.arh., ovl.arh., v.r.                                                               
                                                                                                      Predsjednica                                                                                                                                                                                                                                                                 

                                                                                          Vijeća Mjesnog odbora Trnje

                                                                                Ivana Božić Valkaj, dipl.ing.arh., ovl.arh., v.r.                                                               
Prilozi zapisnika

          Na temelju članka 18. stavak 8. Poslovnika o radu Vijeća Mjesnog odbora Trnje, Vijeće Mjesnog odbora Trnje, na 20. sjednici  10. siječnja  2023., donijelo je

Z A K LJ U Č A K
o razrješenju

potpredsjednika Vijeća Mjesnog odbora Trnje

1. Anton Novak, razrješuje se dužnosti potpredsjednika Vijeća Mjesnog odbora Trnje s danom 10. siječnja 2023., zbog, izglasavanja nepovjerenja, dana 10. siječnja 2023. 

        2.  Ovaj će zaključak biti objavljen na oglasnoj ploči u sjedištu Mjesnog odbora 

             Trnje.
KLASA:024-08/23-003/1
URBROJ:251-13-11-17/006-23-4
Zagreb, 10. siječnja 2023.

                                                                                                     Predsjednica

                                                                                       Vijeća Mjesnog odbora Trnje

                                                                             Ivana Božić Valkaj, dipl.ing.arh., ovl.arh., v.r.
[image: image2.emf]                                                                                                                                        
        Na temelju članka 14. Poslovnika o radu Vijeća Mjesnog odbora Trnje, Vijeće Mjesnog odbora Trnje na 20. sjednici 10. siječnja 2023., donijelo je

Z A K LJ U Č A K

o izboru potpredsjednice Vijeća Mjesnog odbora Trnje
1. Za potpredsjednicu Vijeća Mjesnog odbora Trnje izabrana je Biserka Kršek-Novoselec.
2. Dana 10. siječnja 2023.  Biserka Kršek-Novoselec započinje s obnašanjem dužnosti 

    potpredsjednice Vijeća Mjesnog odbora Trnje.
3. Ovaj će zaključak biti objavljen na oglasnoj ploči u sjedištu Mjesnog odbora Trnje.

KLASA:024-08/23-003/1
URBROJ:251-13-11-17/006-23-5
Zagreb, 10. siječnja 2023.

                                                                                                     Predsjednica

                                                                                       Vijeća Mjesnog odbora Trnje

                                                                  Ivana Božić Valkaj, dipl.ing.arh., ovl.arh., v.r.
           Na temelju članka 28. Poslovnika o radu Vijeća Mjesnog odbora Trnje, Vijeće Mjesnog odbora  Trnje na 20. sjednici 10. siječnja 2023., donijelo je

Z A K LJ U Č A K

o zahtjevu za zakup dijela čestice k.č.br. 3650, k.o. Trnje na

osnovu zapisnika od strane Gradskog ureda za upravljanje imovinom

1. Vijeće Mjesnog odbora Trnje nije suglasno da Gradski ured za upravljanje imovinom i 

    stanovanje da u zakup dio čestice k.č.br. 3650, k.o. Trnje. u površini od 55 m2
2. Vijeće Mjesnog odbora Trnje je na 19. sjednici Vijeća saslušalo zahtjeve prisutnih građana 

    te putem elektronske pošte primilo na znanje zapisnik Gradskog ureda za upravljanje 

    imovinom i stanovanje, KLASA: 940-02/22-001/417,  URBROJ: 251-11-33-2/007-22-2  u 

    kojem je navedeno da se traži u zakup dio čestice k.č.br. 3650, k.o. Trnje u površini od 

    55 m2 za parkirališnu namjenu. Vijeće Mjesnog odbora Trnje ima planove za uređenje te i 

    susjednih čestica i nije suglasno da se navedena čestica da u zakup. 

    Uz ovaj zaključak se prilaže i zapisnik Gradskog ureda za upravljanje imovinom i 

    stanovanje, KLASA: 940-02/22-001/417, URBROJ: 251-11-33-2/007-22-2 .  

3. Ovaj se zaključak upućuje Vijeću Gradske četvrti Trnje i Gradskom uredu za mjesnu 
    samoupravu, civilnu zaštitu i sigurnost, Zagreb, Ulica grada Vukovara 56a.

KLASA:024-08/23-003/1
URBROJ:251-13-11-17/006-23-6
Zagreb, 10. siječnja 2023.

                                                                                                     Predsjednica

                                                                                        Vijeća Mjesnog odbora Trnje

                                                                           Ivana Božić Valkaj, dipl.ing.arh., ovl.arh., v.r.
[image: image3.emf]
[image: image4.emf]
           Na temelju članka 28. Poslovnika o radu Vijeća Mjesnog odbora Trnje, Vijeće Mjesnog odbora  Trnje na 20. sjednici 10. siječnja 2023., donijelo je

Z A K LJ U Č A K

o uređenju zemljišta u Trnjanskoj cesti čestica k.č.br. 3718/1, k.o. Trnje
za namjenu privremenog parkirališta sa naplatom
1. Vijeće Mjesnog odbora Trnje traži da se u Plan malih komunalnih aktivnosti Gradske 

    četvrti Trnje  za 2023. za područje Mjesnog odbora Trnje uvrsti uređenje zemljišta u 
    Trnjanskoj cesti, čestica k.č.br. 3718/1, k.o. Trnje za namjenu privremenog parkirališta sa 
    naplatom.
2. Predmetna čestica je dijelom već uređena i već se koristi kao divlje parkiralište. Vijeće 

    traži obnovu  parkirališne površine na način da se na zemljište stavi frezani asfalt.
 3. Ovaj se zaključak upućuje Vijeću Gradske četvrti Trnje i Gradskom uredu za mjesnu 
     samoupravu, civilnu zaštitu i sigurnost, Zagreb, Ulica grada Vukovara 56a.

KLASA:024-08/23-003/1
URBROJ:251-13-11-17/006-23-7
Zagreb, 10. siječnja 2023.

                                                                                                     Predsjednica

                                                                                        Vijeća Mjesnog odbora Trnje

                                                                            Ivana Božić Valkaj, dipl.ing.arh., ovl.arh., v.r.
